สงสัยว่าถ้าเรากินยาคุมฉุกเฉินไปแล้วครบ 2เม็ด แล้วเราสามารถกินยาคุมแบบรายเดือนต่อเลยได้ไหมคะ มีวิธีกินแบบไหนบ้างคะเพราะว่าจะป้องกันไม่อยากให้ท้องคะ
สวัสดีค่ะ ยาคุมฉุกเฉินนั้น ไม่สามารถป้องกันการตั้งครรภ์ได้ 100% โดยจะช่วยป้องกันการตั้งครรภ์ได้ประมาณ 58%-95% ซึ่งขึ้นอยู่กับความรวดเร็วในการทานยาหลังจากมีเพศสัมพันธ์ ดังนั้น จึงควรรอให้ประจำเดือนมาก่อน เพื่อให้แน่ใจว่าไม่ได้มีการตั้งครรภ์เกิดขึ้น แล้วจึงค่อยเริ่มทานยาคุมกำเนิดชนิด 21 หรือ 28 เม็ดค่ะและเมื่อประจำเดือนมาแล้ว ก็ให้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที โดยหากทานยาอย่างถูกต้อง คือทานยาทุกวัน ไม่มีวันที่ลืมทานยา ทานยาในเวลาเดียวกันทุกวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ